钦定古今图书集成/方舆汇编/职方典/第1216卷 > 《道林岳麓》唐·扶
## 钦定古今图书集成/方舆汇编/职方典/第1216卷 > 《道林岳麓》唐·扶

“道林岳麓仲与昆，卓荦请从先后论。松根踏雪二千
步，始见大屋开三门。泉清或戏蛟龙窟，殿豁数尽高
帆掀。即今异鸟声不断，闻道看花春更繁。从容一衲
分若有，萧瑟两鬓吾能髡。”逢迎侯伯转觉贵，膜拜佛
像心加尊。稍揖英皇沬浓泪，试与屈贾招清魂。荒唐
大树悉柟桂，细碎小草多兰荪。沙弥去学五印字，静
女来悬千尺幡。主人念我尘眼昏，半夜号令期至暾。
迟回虽得上白舫，羇绁不敢言绿尊。两祠物色采拾
尽，壁间杜甫原少恩。晚来光彩更腾射，笔锋正健如
可吞。